द नाइट मैनेजर में अब तक
हमें तनख्वाह देने वाले चाहते हैं कि हम ऊपर उठें।
वहाँ पहुँचने के लिए, शायद हमें कुछ लोगों को रौंदना पड़े।
- धत् तेरी। - मेरे निवेशक कई लाख लगाएँगे,
और बदले में
उन्हें पूरे का पूरा देश मिलेगा?
तांबा, तेल, लिथियम। वह सोने का अंडा देने वाली मुर्गी है ना?
तुमने मुझसे कहा था कि तुम टेडी को नहीं जानतीं।
वापस यूके ले जाएंगे और जेल में ज़िन्दगी कटेगी, या मुझे उसके काम में अंदर घुसाओ।
अगर उसे पता चला, तो वह मुझे मार डालेगा।
मैं छह साल की थी, तभी मेरे पिता गुज़र गए। उनकी लाश दरवाज़े पर फेंककर जाते देखा है।
टेडी लापरवाह है। सभ्य लोगों में बैठने लायक नहीं है।
डैनी मेरा इकलौता बेटा और वारिस है।
तुमने माल की लिस्ट चुराई थी क्या?
सुप्रीम कोर्ट के प्रमुख को फ़ोन करता हूँ।
कॉन्सुएलो के पास माल को खोलने का अधिकार है।
टेडी! ए!
सब गड़बड़ हो गई है।
- हांग कांग वाला निवेशक… - तुम ठीक हो?
…मुझे उसकी तस्वीर चाहिए।
ऐलेक्स गुडविन, जो एंड्रयू बर्च के नाम से भी जाना जाता है।
उसका नाम जोनाथन पाइन है।
वह कोलंबिया में है और वह हमारे काम में टाँग अड़ा रहा है।
तुम्हें मुझसे क्या चाहिए?
यहाँ और लंदन में, उसकी मदद के लिए टीमें होंगी।
उनका पता लगाओ और उन्हें ठिकाने लगाओ।
और पाइन? वह इस समय कहाँ है?
उसे मैं संभाल लूँगा।
द नाइट मैनेजर
जॉन ले कैरे के उपन्यास से प्रेरित
आगे आज की खबरें।
सबैस्टियन, क्या खबर है?
शुक्रिया, हूलियो। बिल्कुल।
अलेहांद्रो ग्वाल्तेरोस का हत्यारा पूर्व गुरिल्ला सदस्य है
जिसने कई साल हथियारबंद लड़ाई में बिताए हैं।
ऑक्टावियो पेरेज़ फ़रार है और बहुत खतरनाक माना जा रहा है।
शुक्रिया, सबैस्टियन। दखल देने की माफ़ी…
और कितना दूर है?
कुछ घंटे।
मैडेलिन। कोलंबिया
यह अलेहांद्रो ग्वाल्तेरोस पर एक क्रूर और स्वार्थ भरा हमला था।
अलेहांद्रो इस देश में बिना रुके, न्याय के लिए आंदोलन करते रहे।
अब हमारे लिए खतरा बढ़ गया है।
इसलिए मैं और सुरक्षा बढ़ा रहा हूँ।
अनजान नंबर
तुम्हें चेतावनी मिली क्या?
- हाँ। - तुम निकल रही हो?
हाँ, बस निकलने वाली हूँ।
अभी तक गईं क्यों नहीं? अभी एयरपोर्ट पहुँचो।
- मैंने जो पास दिया था, उसका इस्तेमाल करना। - ठीक है।
हाँ, मैं हूँ। अफ़सोस, मुझे हमारी मुलाकात रद्द करनी होगी।
मेरे साथ कोई है।
मुझे जो भी मिला, वह आपके लिए छोड़ जाऊँगा। ज़ाहिर है, डाक के ज़रिए, ए-फ़ोर कागज़ पर।
मिस्टर कारापेटियान।
हाँ। मैं आपकी क्या मदद करूँ?
- कोई मदद करूँ? - नहीं, शुक्रिया।
उसे काला धन सफ़ेद करना था।
उसने वह किसी स्विस परिवार के बैंक से चुराया था।
हमें उसी की ज़रूरत थी।
टेडी, मैंने कहा था ना…?
हमें उस पैसे की ज़रूरत थी ना? या तेरे पास कोई और बेहतर उपाय है, कमीने?
अंग्रेज़ी में बात करो!
तुम लोगों का जिस आदमी से पाला पड़ा है,
उसके बारे में एक बात बता दूँ।
वह कोई स्विस बैंकर नहीं है। हांग कांग का कोई निवेशक भी नहीं है।
वह किसी बैंड में पियानो भी नहीं बजाता है।
वह एक ब्रिटिश इंटेलिजेंस एजेंट है जिसे ऐसी जानकारी निकालने की
गंदी आदत है जिसके बारे में लोगों को पता भी नहीं होता कि उनके पास वह जानकारी है।
बहुत से लोग उसकी इस खूबी का शिकार हुए हैं,
और मैं यकीन से कह सकता हूँ कि रोक्साना बोलानोस भी उनमें शामिल है।
तुम बताओ, टेडी। तुम उसके शिकार हुए?
क्या मतलब?
सवाल का जवाब दो। तुम उसके शिकार हुए?
मैंने मैथ्यू एलिस को कुछ नहीं बताया और वह कुछ हासिल नहीं कर पाया है।
वकील मर चुका है।
हम माल छुड़वाएँगे और उसे कब्रेरा तक पहुँचाएँगे।
इसलिए, सब कुछ प्लान के मुताबिक हो रहा है।
नहीं। प्लान यह था कि कोई गलती नहीं होगी।
तुम कहाँ हो, जोनाथन?
पक्का, यहाँ कोई खतरा नहीं है?
मेरे पिता की हत्या के बाद, कोई यहाँ नहीं आया।
मार्टिन मैं मैक्स हूँ।
नई रिकॉर्डिंग आई है सुनिए
ज़रा यह सुनिए, मिस्टर रॉबिन्सन।
तुम लोगों का जिस आदमी से पाला पड़ा है, उसके बारे में एक बात बता दूँ।
वह कोई स्विस बैंकर नहीं है। हांग कांग का कोई निवेशक भी नहीं है।
वह किसी बैंड में पियानो भी नहीं बजाता है।
वह एक ब्रिटिश इंटेलिजेंस एजेंट है जिसे ऐसी जानकारी निकालने की…
तुम्हारा नाम ऑक्टावियो है ना?
लोग मुझे तवो कहते हैं।
परिवार में कोई है जिसे फ़ोन कर सकते हो?
तुम्हें यहाँ कोई खतरा नहीं होगा।
जब तक मैं इसे ठीक नहीं कर लेता।
ठीक है?
मुझे उसके साथ छोड़कर मत जाना।
वह उनके साथ है।
घबराओ मत। वह हमारे साथ है।
यहीं रुको।
तुम क्या कर रहे हो?
बताना चाहते हो कि क्या हो रहा है?
तुम जिस आदमी को गिल्बर्टो हैनसन के नाम से जानती हो,
वह हथियारों का अंग्रेज़ व्यापारी है।
और वह और मैं… एक-दूसरे को पहले से जानते हैं।
और अब उसे पता है कि मैं यहाँ हूँ,
इसलिए… इससे पहले कि वह मुझ तक पहुँचे, मुझे उस तक पहुँचना होगा।
- तुम्हारी टीम का क्या? वे कहाँ हैं? - कोई टीम नहीं है।
तुमने कहा था कि तुम्हारे साथी हैं।
खैर, कोई नहीं है।
मैं अकेला हूँ।
मैंने जिन बातों की गारंटी माँगी थी, उनका क्या?
मैं वह सब नहीं दे सकता।
मेरे साथ खेल खेला।
अंदर घुसने के लिए जो करना पड़ा, किया।
मैंने तुम पर पूरा भरोसा किया।
तुम्हें अंदाज़ा है कि अगर टेडी ने मुझे ढूँढ निकाला, तो क्या करेगा?
इसलिए मैं चाहता हूँ कि तुम यहीं रहो।
अपना फ़ोन बंद रखना।
ध्यान रखना कि तवो भी छुपकर रहे। वे उसे ढूँढ रहे होंगे।
हत्या के लिए उसकी तलाश जारी है। रोक्साना, मैं मज़ाक नहीं कर रहा हूँ।
हमें तवो की ज़्यादा फ़िक्र है।
सुनो, तुमने अपनी मर्ज़ी से उन लोगों के साथ काम किया।
पता था कि किनसे पाला पड़ रहा था।
मैं तुम्हें इसमें से निकालूँगा, लेकिन यह मत कहो कि आभार मानूँ।
जब मुझसे मिले, तभी से यह तैयारी कर रहे थे।
नहीं।
तुमने मुझसे झूठ बोला। तुमने जानबूझ कर मुझे खतरे में डाला,
और अब मेरे सामने कोई रास्ता नहीं है।
मैंने तुमसे झूठ कहा?
मैं तुम्हें वालीद नाम के एक आदमी के बारे में बताता हूँ।
वह मेरा दोस्त था। उसके तीन बच्चे थे।
उसे क्रिकेट बहुत पसंद था, और उसने मेरी बाहों में दम तोड़ा क्योंकि तुमने झूठ कहा!
तुमने मेरी मदद सिर्फ़ और सिर्फ़ एक वजह से की,
खुद को बचाने के लिए।
मुझे लगता है
कि मैं तुम्हें पसंद हूँ, है ना?
यहीं रहो।
मैं वापस आऊँगा।
जो मन चाहे, वह करो।
मैं दोबारा तुमसे कभी कुछ नहीं माँगूँगी।
लंदन। इंग्लैंड
मुझे यहाँ क्यों बुलाया है?
मुझे तुमसे ऐलेक्स गुडविन के ठिकाने के बारे में बात करनी है।
एलेक्स मर चुका है।
हाँ, तुमने बताया।
तुम उसकी बची-खुची लाश स्पेन से वापस ला रहे थे।
हाँ।
उसमें खास कुछ नहीं बचा था ना?
यह कल मैडेलिन में ली गई थी।
तुम चोरी-छुपे इस घर की रिकॉर्डिंग करते रहे हो, बैज़ील।
और तुम एडम होलिवेल से मिले और चालाकी से उसका फ़ोन ले लिया।
रेक्स के क्रियाकर्म के बाद, चर्च में तुमने मेरे सामने कसम खाई थी
कि तुम वफ़ादार थे।
जोनाथन पाइन कहाँ है?
मुझे नहीं पता कि आप क्या कह रही हैं।
बकवास! मुझसे झूठ मत कहो।
मैं दोबारा पूछती हूँ। जोनाथन पाइन कहाँ है?
चार्ली, ज़रा देखें कि इसकी याददाश्त ताज़ा होती है या नहीं?
फ्रिस्की। कॉल का जवाब देने के लिए शुक्रिया।
अरे, आपके लिए कुछ भी करेंगे, चीफ़।
फ़ातिमा तुम्हें रास्ता दिखा देगी।
किस्मत अच्छी रही तो बीयर की एक बोतल मिल सकती है। तुम कैसे हो?
बढ़िया।
वे कौन हैं?
पुराने दोस्त हैं। तुम्हारे उस आदमी को ढूँढने में हमारी मदद करेंगे।
मुझे यह करने दीजिए।
नहीं।
तुम माल पर ध्यान दो।
नया वकील आज सुबह माल छोड़ेगा।
काताजीना की फ़्लाइट लो, उस पोर्ट में से माल निकालो।
माल पहुँचाना है। यह काम तो मेरे लड़के कर देंगे।
टेडी, मेरी बात सुनो।
जो आदमी बदला लेने पर उतारू हो, वह सिर्फ़ अपनी बर्बादी कर सकता है।
हमारे सामने जो काम है, हम दोनों को उस पर ध्यान देना होगा।
होज़े कब्रेरा। एनिवर्सरी।
अमेरिका के राजा। याद है?
बात करो।
कौन बोल रहा है?
उससे बात करवाओ।
तुम मुसीबत हो।
पहाड़ी वाला रेस्तरां।
मैंने एंड्रयू बर्च के नाम से एक टेबल बुक किया है।
दोपहर एक बजे। अकेले आना।
मिस्टर हैनसन, आपके दोस्त आ चुके हैं। माफ़ कीजिए, रेस्तरां खाली नहीं कर पाया।
नहीं, कोई बात नहीं, सैंटीआगो।
एंड्रयू को मैं लंदन के दिनों से जानता हूँ। बड़ा भला आदमी है।
- वह यहाँ हैं। - शुक्रिया।
एंड्रयू।
गिल्बर्टो।
काफ़ी देर बाद मिले।
आप कुछ लेंगे, सर?
अपने दो शानदार जूस ले आओ।
मेन्यू देने की ज़रूरत नहीं है। हम दोनों कबाब लेंगे।
- और मुझे खून देखना है। लहू। - हाँ, सर।
अच्छा, सर।
शायद तुम्हें सावधान कर देना चाहिए, यहाँ का मालिक मेरा एक दोस्त है।
इसलिए चालाकी दिखाने की कोशिश मत करना।
इसलिए मैंने यह जगह चुनी है।
मैं चाहता था कि तुम… महफ़ूज़ महसूस करो।
बल्कि, तुम जब
यहाँ आ रहे थे, तो मैं तुम्हारे भेजे में गोली चलवा सकता था।
लेकिन नहीं चलवाई।
वापस भी तो जाना है।
शुक्रिया।
तुम बूढ़े लग रहे हो।
पर, मैं समझदार ज़रूर बन गया हूँ।
जेड कैसी है? और खूबसूरत दिखती है?
कायरो के बाद उससे नहीं मिला।
शायद यही उसके लिए अच्छा है।
और एंजेला बर।
तुमने इस बारे में उससे बात की?
एंजेला बर डरपोक है।
बहुत बड़ी बात कह रहे हो।
- उसने सोच-समझकर फ़ैसला किया। - उसने मुझसे झूठ कहा।
तो कौन जानता है कि तुम यहाँ हो?
कोई नहीं।
बकवास।
तुम्हारे साथी हमेशा होते हैं। हर कोई जोनाथन पाइन की मदद करना चाहता है।
इस बार नहीं। मैं अकेला हूँ। सिर्फ़ तुम और मैं।
अगर यह सच है, तो या तुम्हारे अंदर बहुत आत्मविश्वास है या तुम बेधड़क हो।
मेरे पास माल की लिस्ट है।
मुझे पता है कि हथियार किसे बेचे जा रहे हैं। मुझे यह भी पता है
कि तुम टेडी की चैरिटेबल संस्था, औरोरा का नाम लेकर
युवा सिपाही, बच्चों को भर्ती कर रहे हो
ताकि बग़ावत की एक जंग लड़ सको।
और रोक्साना बोलानोस खुद को बचाने के लिए, तुम्हारे खिलाफ़ गवाह बनने को तैयार है।
मैं मायूस नहीं हूँ।
तो तुम्हें मुझसे क्या चाहिए?
मैं चाहता हूँ कि तुम आत्मसमर्पण कर दो।
अपने साथ, अपने साथियों के भी नाम बताओ।
मायरा कैवेनडिश, ब्रिटिश फ़ाउंडर, सब के सब।
और मैं वह क्यों करूँगा?
क्योंकि मुझे इस काम को रोकना है।
और जब मैं इसे रोक दूँगा, तो तुम सीरिया का 30 करोड़ डॉलर का
उधार चुकाने में नाकाम रहोगे।
और यह जानते हुए कि वे जिस तरह के लोग हैं, तुम ऐसा नहीं चाहोगे।
- मैं बताता हूँ कि तुम यहाँ क्यों आए हो। - बताओ।
तुम्हारे पास मेरे खिलाफ़ कोई सबूत नहीं है।
कुछ नहीं।
मैं इस रोक्साना बोलानोस से कभी मिला भी नहीं।
तुम मेरा नाम बार्क्वेरो से या कब्रेरा के काम से नहीं जोड़ सकते।
मैं बस एक नाम हूँ, और यह असली नाम भी नहीं है।
और मायरा कैवेनडिश? ब्रिटिश सरकार?
नहीं। तुम उनके बारे में क्या जानते हो?
बस एक कागज़ का टुकड़ा है। उसमें किसी का नाम नहीं लिखा है।
अखबार में आखरी पन्ने पर छपेगा अगर किस्मत रही तो।
और जहाँ तक मेरी बात है, मुझे छू तक नहीं पाओगे।
शुक्रिया।
मैं अब कोलंबिया के किले में हूँ, जोनाथन।
और कल उसकी दीवारें थोड़ी सी और चौड़ी हो गईं।
अगर तुममें इतना आत्मविश्वास है तो फिर आए ही क्यों?
मुझे गंदगी से नफ़रत है।
मुझे इसे साफ़ करना है।
मैं तुमसे बेहद प्यार भी करता हूँ।
अब सुनो, मैं तुम्हें एक प्रस्ताव देता हूँ।
तुम्हारे प्रस्ताव से थोड़ा अलग है, पर मेरी राय में,
करने लायक है।
अलेहांद्रो ग्वाल्तेरोस मर चुका है।
एक घंटे के अंदर माल पर से रोक हटा दी जाएगी।
कुछ दिनों में, माल अपने ठिकाने पर पहुँच जाएगा।
और कुछ हफ़्तों में…
पहली बंदूकें चलेंगी।
अफ़रातफ़री और हत्याकांड होगा।
और बंदूकों की ज़रूरत पड़ेगी। और पैसा, और युवा सिपाही।
तुम उसे नहीं रोक सकते, इसलिए कोशिश करना छोड़ दो।
बजाय उसके, हमारे मज़ेदार खाने के बाद, तुम इस रेस्तरां से निकलो,
अपने सेफ़ हाउस जाओ, उस लड़की, बोलानोस को लो,
उसे और अपने उन कागज़ात को लेकर मेरे पास आओ,
और फिर गायब हो जाओ।
बदले में, मैं मैथ्यू एलिस के खाते में 5 करोड़ डॉलर डाल दूँगा।
सच में।
सिंगापुर, ज़्यूरिक, जहाँ तुम चाहो।
किसी को पता नहीं चलेगी कि तुम यहाँ हो। नई ज़िंदगी शुरू करो।
मैं ऐसा क्यों करूँगा?
आज़ाद होने के लिए।
जोनाथन, तुम यह नहीं कह सकते कि तुम मयोर्का का बीच भूल गए हो।
मैंने तभी बताया था कि अफ़रातफ़री के लिए और मौका पाने के लिए
क्या करना पड़ता है। मैंने तुम्हारी आँखों में वह आग देखी थी।
मैं नाटक कर रहा था।
वह तो तुम हमेशा ही करते हो ना?
एंड्रयू बर्च टेबल बुक करता है। थॉमस क्विन्स कबाब खाता है।
मैथ्यू एलिस वाइन पीता है।
नहीं, मैंने उस दिन तुम्हारे दिल को छू लिया था।
तुम्हें खतरे की आदत है। तुम्हें वह जोश चाहिए।
किसी दूसरे आदमी की गर्लफ़्रेंड के साथ सोना।
साँसों में मौत की बू जैसे तुर्की में बारूद हो।
और तो और, तुम्हें मेरी ज़रूरत है।
अगर तुम यहाँ मेरा दिल जीतने आए हो,
तो भूल जाओ।
मैं तुम्हें दुनिया सौंपने आया हूँ।
वह तुम्हारे कदमों पर है। बस झुको और उसे उठा लो।
तुम मुझे दुनिया नहीं सौंप सकते।
तुम बस एक धोखेबाज़ हो।
जब तुम सीरिया की मिट्टी पर मुर्दा पड़े होते हो, तब भी
झूठ बोल रहे होते हो।
मैं तुम्हारी एक भी बात पर यकीन क्यों करूँ?
क्योंकि तुम हर रात मुझे सपने में देखते हो। जैसे मैं तुम्हें सपने में देखता हूँ।
कल, एक नेक आदमी मैडेलिन की बंजर ज़मीन पर मारा गया
जिसके सिर में गोली मारी गई, और मैं वह रोकने में नाकाम रहा।
मैं दोबारा नाकाम नहीं होऊँगा।
ज़मीर और शर्म, ये गुलामों की बेड़ियाँ हैं।
ज़मीर की वजह से हम इंसान हैं।
- तुम्हारे पिता ने सिखाया था? - हाँ, सिखाया था।
क्या उसी वजह से, वह बेलफ़ास्ट की सड़क पर बेवजह मारा गया था?
सेवा के प्रति निस्वार्थ प्रतिज्ञा की वजह से टुकड़े-टुकड़े हो गया?
हाँ। यही बात।
यही सच्चाई का जुनून है।
चलो, जोनाथन, करो। इसे मेरे दिल में घुसा दो।
लेकिन ऐसा करने से पहले, एक बात जान लो।
तुम्हारे पिता के मूल्य खत्म हो रहे हैं। मेरे मूल्यों की बस शुरुआत है।
मेरे पिता मुझसे प्यार करते थे।
और तुम्हारे?
कल सुबह आठ बजे।
मैं तुम्हें इस फ़ोन पर कॉल करूँगा।
तुम आत्मसमर्पण के लिए राज़ी होगे।
वरना, मैं तुम्हें बर्बाद कर दूँगा।
कबाब के लिए शुक्रिया।
तुम सड़क के दोराहे पर खड़े हो, मेरे दोस्त।
संभलकर फ़ैसला करना।
मार्टिन।
तुम्हारी बायीं तरफ़, काली फ़ोर्ड में दो आदमी हैं।
सब रिकॉर्ड कर पाए?
शायद।
ठीक है। मुलाकात वाली जगह पर मिलो।
खूबसूरत रास्ते से जाना। मुझे थोड़ा समय चाहिए।
ठीक है।
वह अकेला है। उससे पीछा छुड़ाना आसान होगा।
नहीं। उसका पीछा करो। पता लगाओ कि उसने लड़की को कहाँ रखा है।
लाल गाड़ी को भर दो। जल्दी और संभलकर।
तुम्हारी दोस्त, जेन ने मुझे फ़ोन किया था।
वह अभी भी मैडेलिन में है।
वह चीफ़ जस्टिस कॉन्सुएलो अर्बेंज़ से संपर्क करने की कोशिश कर रही है।
उसे चले जाना चाहिए था।
अभी तक यूरोप में होना चाहिए था।
लगता है कि लोग आपके वफ़ादार बन जाते हैं, मैक्स रॉबिन्सन।
वापस ला एस्तांसिया लौटो।
सुनते रहो। मैं तुमसे मैडेलिन में मिलूँगा, ठीक है?
ठीक है।
आदमियों का बाथरूम। वे बाहर इंतज़ार कर रहे हैं।
पीछे की तरफ़।
तुम कहाँ जा रहे हो?
नहीं। भाड़ में जाए।
माफ़ कीजिए। आपके पास लाइटर है?
मुझे स्पैनिश नहीं आती, दोस्त।
- आप यहाँ पर्यटक हैं? - हाँ, दफ़ा हो जाओ।
पीछे की तरफ़। वह खिड़की से निकल गया।
पेट्रो कैंपो
मैडेलिन
कॉन्सुएलो अर्बेंज़।
मेरा नाम जेन है। मैं अलेहांद्रो ग्वाल्तेरोस की दोस्त हूँ।
वह आपसे मिलना चाहता था, इसलिए मार दिया गया, चीफ़ जस्टिस।
मुझे पता है कि उसे किसने मारा, और क्यों मारा।
चिंता जताने के लिए शुक्रिया, मंत्रीजी।
हाँ, जनरल सानशेज़ ने मेरी सैन्य सुरक्षा का बंदोबस्त किया है। वे अभी मेरे साथ हैं।
हाँ, मुझे दिखाई दे रहा है।
क्योंकि आपके देश में तख्तापलट की तैयारी चल रही है, कॉन्सुएलो।
और उसे रोकने में, आप मेरी मदद करेंगी।
काताजीना पोर्ट
ओ.टी.ए.सी.
इसे खोलो।
माल पूरा है।
यह लो पैसा।
कौन बोल रहा है?
तुम परेशान लगते हो।
कश्ती की सैर वाली जगह पर मिलो।
बीस मिनटों में। अकेले आना।
और मैं तुम्हें रिचर्ड ओंस्लो रोपर का सच बताऊँगा।
- एदुआर्दो दोस सैंटोस नामक एक बंदा है। - तुम्हें वह कहाँ मिला?
बस, काम करते-करते मिला था।
थोड़ा खुराफ़ाती है,
लेकिन वफ़ादार है।
इनके जैसा।
प्लान जानता है?
उतना ही जानता है जितना ज़रूरी है।
और यह सब खत्म होने के बाद क्या करेंगे? तुम उसे अपने साथ वापल ले चलोगे?
एथेनियम में टेडी, सोचने में भी डर लगता है।
नहीं, टेडी लापरवाह है।
लेकिन उसे घुड़सवारी करते देखना चाहिए।
बहुत ही कमाल का लगता है। लेकिन सभ्य लोगों में बैठने लायक नहीं है।
हम उससे पीछा छुड़वा लेंगे। शायद कोई मुश्किल नहीं होगी?
यह वक्त आने पर तय करेंगे।
अरे। मैं समझाता हूँ।
यह सब क्या है?
मैंने यह बातचीत कल दोपहर को रिकॉर्ड की थी।
रोपर अपने हमराज़, लॉर्ड अलेक्ज़ैंडर लैंगबोर्न से बात कर रहा है।
झूठ बोल रहे हो।
लैंगबोर्न ने रोपर को एक ब्रिटिश पासपोर्ट
और इंग्लैंड के बीचोंबीच, घर का एक ब्रोशर दिया है।
बहुत ही खूबसूरत है।
लेकिन वह तुम्हारे लिए नहीं है।
रोपर ने बताया कि मैं कौन हूँ? मैं एक ब्रिटिश इंटेलिजेंस एजेंट हूँ।
नौ साल पहले, वह कायरो, मिस्र में हथियारों की तस्करी कर रहा था, मैंने उसे रोका था।
मैंने उसे धोखे से पकड़वाया था। उसका पैसा ले लिया।
वही पैसा जो तुम लौटा रहे हो, ठीक है?
वह जब से कोलंबिया आया है, उसका एक ही मकसद रहा है,
अपना उधार चुकाना और घर लौट जाना।
- उसके लिए तुम्हारा फ़ायदा उठाया। - झूठ बोल रहे हो।
- मैं झूठ नहीं बोल रहा। - चुप हो जाओ!
मेरे साथ खेल खेलना बंद करो!
उसने तुमसे क्या कहा?
यही कि बार्क्वेरो एक बड़े खेल की महज़ शुरुआत है?
कि तुम साथ मिलकर इस द्वीप पर राज करोगे?
उसने तुमसे यही कहा?
मुझे पता है कि रोपर तुम्हारा पिता है।
- मैं तुम्हारी माँ की कब्र पर गया था। - मेरी माँ का नाम मत लेना, कमीने।
वह फूल देखा जो तुम हर महीने वहाँ रखवाते हो।
मैंने तुम्हारी बहन, क्लारा से बात की।
मैं उस मॉनैस्ट्री में गया था जहाँ तुम्हारी परवरिश हुई थी।
तुम हर साल इंतज़ार करते थे कि वह काली गाड़ी में आएगा।
उस मुलाकात का इंतज़ार करते थे, जैसे उसका इंतज़ार किया।
तुम्हें मुझसे क्या चाहिए?
आखिरी रिकॉर्डिंग चलाओ।
वापस जाकर मेरा एक काम करना।
हाँ, मुझसे जो भी हो पाएगा।
डैनी के बारे में है।
ऑक्सफ़र्डशर वाले घर में, उसे वापस लाना चाहता हूँ।
मैं अपने बेटे से दस साल दूर रहा।
वह बोर्डिंग स्कूल में है।
तो उसे बाहर निकालो!
डैनी मेरा परिवार है।
मेरा इकलौता बेटा और वारिस है।
डैनी ओन्स्लो रोपर।
रोपर ने उसके बारे में बताया, उसके दूसरे बेटे के बारे में?
बताया क्या?
रोपर ने डैनी के बारे में बताया?
चुप हो जाओ!
टेडी, मेरी बात सुनो…
तुम कौन हो?
सुनो। उसे जिस बेटे से लगाव है,
वह इस समय इंग्लैंड के किसी स्कूल में है।
उसने तुम्हारा फ़ायदा उठाया, टेडी!
तुम्हारे प्यार और तुम्हारी मुहब्बत का।
- कुत्ते की तरह, क्योंकि… - नहीं।
- …तुम्हें ज़िंदा रखने का खतरा… - चुप रहो!
…नहीं उठाना चाहता।
यही सच है! यही उसकी सच्चाई है।
यह तुम्हारे साथ गलत है, टेडी।
कोई बात नहीं।
तुम अपनी बहन से आखिरी बार कब मिले थे?
वह तुम्हारा इंतज़ार कर रही है।
वह यहीं है।
गिल्बर्टो कॉल कर रहे हैं…
एदुआर्दो?
सच में, तुम ही हो?
मेरा छोटा भाई…
क्लारा?
मुझे लगा कि दोबारा तुम्हें नहीं देखूँगी।
तुम कहाँ थे?
मुझे माफ़ कर दो।
तुम्हें नहीं पता कि मैंने क्या किया है।
- मुझे माफ़ कर दो। - मेरी जान।
उसके पास और क्या है, हुआन? उस लड़की के अलावा?
जो मुझे नहीं दिख रहा है?
कुछ नहीं। झूठ बोल रहा है।
वह जहाँ भी गया, वहाँ जाओ।
छोड़िए भी, रिचर्ड। हम वह कर चुके हैं।
तो, दोबारा करो। हर होटल, दुकान, रेस्तरां।
ठीक है।
चलो। यहाँ आओ।
अच्छी बच्ची। हाँ। शाबाश।
आज सैर अच्छी रही, हुआन मिगेल?
हाँ, सर।
उसी रास्ते पर गए थे?
हाँ, सर। जंगल के रास्ते से।
सुनने वाला कितनी रेंज तक सुन सकता है?
यह सुपरमार्केट से खरीदा सामान है। 200 मीटर से ज़्यादा नहीं।
उसे ढूँढकर निकालो।
यहाँ, हैनसन साहब।
रुक जाओ!
वह एक इलेक्ट्रोमैग्नेटिक हथियार है।
ब्रिटेन में बना।
होज़े कब्रेरा के आदमी, शांति एनिवर्सरी के जश्न के दौरान,
उसे मैडेलिन के बीच में ले जाएँगे।
उसके फटते ही, पूरा शहर अंधेरे में डूब जाएगा,
अफ़रातफ़री मच जाएगी।
घरों और अस्पतालों में बिजली नहीं होगी।
लोग मारे जाएँगे।
लूटमार होगी और सरकार पर इल्ज़ाम लगेगा।
और फिर, हम अपनी फौज भेजकर देश में सुरक्षा का बंदोबस्त करेंगे।
हथियार को होज़े कब्रेरा तक कैसे पहुँचाना है?
यहाँ से कुछ घंटे दूर, एक फौजी अड्डा है।
मुझे अभी ट्रक वहाँ ले जाना है।
कल, हथियार को पैराशूट से जंगल में,
कब्रेरा के शिविर में गिराया जाएगा।
किसी तरह उस प्लेन का रास्ता मोड़ना होगा।
यह सिर्फ़ कब्रेरा कर सकता है।
अच्छा, मुझे प्लेन की जानकारी चाहिए, जो कुछ भी मिल सके।
एदुआर्दो, संभलकर।
तुम भी।
- सब बढ़िया? - हाँ।
चलो।
बढ़िया।
रिचर्ड।
मुझे अकेला छोड़ दो।
तुम्हें अंग्रेज़ी समझ में नहीं आती क्या? मैंने कहा, अकेला छोड़ दो!
टेडी का फ़ोन है क्या?
रोक्साना बोलानोस
बात करो।
तुम्हें क्या चाहिए, रोक्साना?
मैडेलिन
- तुम ठीक हो? - हाँ।
एकदम बाल-बाल बचा, लेकिन मिशन पूरा करना ज़रूरी था।
तुम्हें यहाँ नहीं होना चाहिए। चले जाना चाहिए था।
हाँ, पर मैंने तुमसे कहा था कि मैं छोड़कर जाने वालों में से नहीं हूँ। टेडी कहाँ है?
टेडी माल के साथ है।
तुम्हें लगता है कि वह हमारा काम करेगा?
मुझे नहीं पता।
- टेडी, कैसे हो? - सब बढ़िया।
अच्छा! दोस्तों, चलो!
ट्रक का सारा माल उतार लो!
और उसे प्लेन में चढ़ाओ!
लंदन
यह सच है कि मैं आपकी जासूसी कर रहा था।
आपने मुझसे बहुत कुछ छुपाया,
मुझे आधे सच बताए, मुझे बेवकूफ़ समझा।
इसलिए मैंने आपका पीछा किया। मुझे एक घर मिला।
मैंने एडम होलिवेल को झाँसा दिया। कोई मुश्किल काम नहीं था।
वह एक नंबर का बेवकूफ़ है।
मुझे पता है कि कोई खेल खेला जा रहा है, कोलंबिया में।
हथियारों की तस्करी, खनिज हासिल करना, सत्ता पलटने के लिए पैसा देना।
तुम जोनाथन पाइन के प्लान के बारे में क्या जानते हो?
कुछ नहीं। मुझे तो यह भी नहीं पता था कि वह कमीना अभी तक ज़िंदा था।
औरों का नहीं पता, लेकिन मैंने उसकी लाश को लेकर झूठ नहीं कहा।
मैंने इस सेवा को अपनी ज़िंदगी सौंप दी।
बैज़ील, तुम्हारी कड़ी मेहनत और कुर्बानी के लिए शुक्रिया।
लेकिन जैसा कि मैंने कहा, कभी-कभी हमें कुछ लोगों को रौंदना पड़ता है। खेल खत्म।
मायरा, प्लीज़। मायरा।
मैडेलिन
मेरी बहन एक महीने के लिए नहीं है।
इसलिए, जब तक ज़रूरत हो, हम यहाँ रहेंगे।
सब ठीकठाक चल रहा है?
सब बढ़िया है। वे अभी प्लेन में सामान चढ़ा रहे हैं।
वे कल जाने के लिए तैयार होंगे।
तुम्हारा फ़ोन पोर्ट में बंद किया हुआ था।
पता है। माफ़ कीजिए।
मैं काग़ज़ात का काम कर रहा था, नहीं चाहता था कि कोई परेशान करे।
तुम्हें भूख लगी है? फैट्स ने तुम्हारे लिए कुछ भेजा है।
वह औरत कोलंबिया की सबसे बड़ी खासियत है।
हर तस्वीर के फ़्रेम के पीछे।
कोई खुशखबरी, फ्रिस्की?
हाँ, अभी तक सब ठीक है, बॉस।
क्या हुआ?
तुम्हारा अंग्रेज़ दोस्त घर की बातें सुन रहा था।
अच्छा, दोस्तों, चलो।
उसने यह कैसे किया?
मुझे नहीं पता।
शायद एक संभावना यह है कि उसने यहाँ तक तुम्हारा पीछा किया,
मतलब, वह हमारे काम में घुसा हुआ है।
हम क्या करें?
वह मैं संभाल लूँगा।
बुरा मत मानना, लेकिन जब मुसीबत आती है, तब मैं
संभालना जानता हूँ।
अच्छा। मैं टहलने जा रहा हूँ, थोड़ी कसरत हो जाएगी।
मैं आपके साथ टहलने चलूँ?
नहीं, तुम थोड़ा सो लो। कल का दिन तुम्हारे लिए काफ़ी बड़ा है।
तुम दोनों उस तरफ़ जाओ।
आओ, चलो।
बाहर निकलो।
निकलो!
पासपोर्ट युनाइटेड किंग्डम ऑफ़ ग्रेट ब्रिटेन
रिचर्ड ओंस्लो रोपर ब्रिटिश नागरिक
हेवरफ़ोर्ड एस्टेट्स
वेनचर्च
वही है?
हाँ।
तुमने सच में उसका दिल जीत लिया, है ना?
देखो।
प्लेन कल दोपहर को निकलेगा।
वह जंगल में कब्रेरा के कैंप तक जाएगा।
हमें उसे वहाँ पहुँचने से रोकना होगा।
निकलो।
निकलो!
चलो, जाओ!
रोक्साना बोलानोस।
मेरा नाम रिचर्ड रोपर है।
मैंने सुना है।
मेरे दोस्त मुझे डिकी कहते हैं,
लेकिन तुम मेरी दोस्त नहीं हो।
अगर मेरा एक काम करो, तो दोस्त बन सकती हो।
अगर मुझे धोखा देने की कोशिश की, तो तुम्हें तुम्हारी माँ के पास मायामी भेज दूँगा।
और मैं तुम्हें वहाँ 31 जूतों के बक्सों में भेजूँगा।
एक महीने तक, हर रोज़ एक बक्सा।
हम तुम्हें एक हफ़्ते तक ज़िंदा रख पाएँगे।
तो तुम्हें क्या चाहिए?
मुझे जोनाथन पाइन चाहिए।
चलो असली नाम तो पता चला।
संवाद अनुवादक परवीन कौर शोम
रचनात्मक पर्यवेक्षक दिनेश शाकुल